A4-0003/97

Ehdotus Euroopan parlamentin ja neuvoston direktiiviksi tutkintotodistusten tunnustamisjärjestelmän perustamisesta vapauttamisdirektiivien ja siirtymätoimenpiteistä annettujen direktiivien soveltamisalaan kuuluvan ammatillisen toiminnan osalta, sekä tutkintotodistusten yleisen tunnustamisjärjestelmän täydentämisestä (KOM(96)0022 - C4-0123/96 - 96/0031(COD))

Ehdotus hyväksyttiin seuraavin tarkistuksin:

(Tarkistus 1)

Johdanto-osan 5 kappale

>Alkuperäinen teksti>

5. on tarpeen ottaa käyttöön riittäviä menettelyjä ammattikokemuksen luokkien ja niitä ammatillisia toimintoja koskevien luettelojen, joihin luokissa viitataan, saattamiseksi ajan tasalle,

>EP:n äänestyksessä hyväksytty teksti>

5. on tarpeen ottaa käyttöön riittäviä menettelyjä ammatillisia toimintoja koskevien luettelojen saattamiseksi ajan tasalle,

(Tarkistus 2)

Johdanto-osan 6 kappale

>Alkuperäinen teksti>

6. vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annettua neuvoston direktiiviä 89/48/ETY ja direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annettua neuvoston direktiiviä 92/51/ETY, sellaisena kuin se on viimeksi muutettuna komission direktiivillä 95/43/EY, ei sovelleta tiettyihin tämän direktiivin liitteessä mainittujen direktiivien soveltamisalaan kuuluviin ammatillisiin toimintoihin; on sen vuoksi syytä säätää tutkintotodistusten tunnustamisjärjestelmä, jota sovelletaan niihin kyseisiin ammatillisiin toimintoihin, jotka eivät kuulu direktiivien 89/48/ETY ja 92/51/ETY soveltamisalaan,

>EP:n äänestyksessä hyväksytty teksti>

6. vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annettua neuvoston direktiiviä 89/48/ETY ja direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annettua neuvoston direktiiviä 92/51/ETY, sellaisena kuin se on viimeksi muutettuna komission direktiivillä 95/43/EY, ei sovelleta tiettyihin tämän direktiivin liitteessä mainittujen direktiivien soveltamisalaan kuuluviin ammatillisiin toimintoihin (tämän direktiivin liitteen A ensimmäinen osa); on sen vuoksi syytä säätää tutkintotodistusten tunnustamisjärjestelmä, jota sovelletaan niihin kyseisiin ammatillisiin toimintoihin, jotka eivät kuulu direktiivien 89/48/ETY ja 92/51/ETY soveltamisalaan; tämän direktiivin liitteen A toisessa osassa mainitut ammatilliset toiminnat kuuluvat tutkintotodistusten tunnustamisen osalta direktiivin 92/51/ETY soveltamisalaan,

(Tarkistus 3)

3 artiklan 1 kohta

>Alkuperäinen teksti>

1. Rajoittamatta 4 artiklan soveltamista jäsenvaltio ei saa kieltää jonkin jäsenvaltion kansalaista pätevyyden puutteen vuoksi ryhtymästä harjoittamaan jotakin liitteen A ensimmäisessä osassa mainittua toimintaa eikä harjoittamasta sitä samoin edellytyksin kuin jäsenvaltion omat kansalaiset, ellei jäsenvaltio toteuta vertailevaa tutkimusta asianomaisen henkilön saman toiminnan harjoittamiseksi toisaalla yhteisössä hankkimien tutkintotodistusten, todistusten ja muiden muodollista kelpoisuutta osoittavien asiakirjojen todistamasta pätevyydestä ja kansallisissa säännöissä vaaditusta pätevyydestä. Jos tässä vertailevassa tutkintotodistusten tutkimuksessa päädytään toteamaan, että toisen jäsenvaltion myöntämän tutkintotodistuksen todistamat tiedot ja pätevyys vastaavat kansallisissa säännöksissä vaadittuja tietoja ja pätevyyttä, jäsenvaltio ei saa evätä tutkintotodistuksen omistajan oikeutta kyseisen toiminnan harjoittamiseen. Jos vertailussa sitä vastoin ilmenee ainoastaan osittainen vastaavuus näiden tietojen ja pätevyyden välillä, jäsenvaltion on tarjottava hakijalle mahdollisuus osoittaa, että tämä on hankkinut puuttuvat tiedot ja pätevyyden.

>EP:n äänestyksessä hyväksytty teksti>

1. Rajoittamatta 4 artiklan soveltamista jäsenvaltio ei saa kieltää jonkin jäsenvaltion kansalaista pätevyyden puutteen vuoksi ryhtymästä harjoittamaan jotakin liitteen A ensimmäisessä osassa mainittua toimintaa eikä harjoittamasta sitä samoin edellytyksin kuin jäsenvaltion omat kansalaiset, ellei jäsenvaltio toteuta vertailevaa tutkimusta asianomaisen henkilön saman toiminnan harjoittamiseksi toisaalla yhteisössä hankkimien tutkintotodistusten, todistusten ja muiden muodollista kelpoisuutta osoittavien asiakirjojen todistamasta pätevyydestä ja kansallisissa säännöissä vaaditusta pätevyydestä. Jos tässä vertailevassa tutkintotodistusten tutkimuksessa päädytään toteamaan, että toisen jäsenvaltion myöntämän tutkintotodistuksen todistamat tiedot ja pätevyys vastaavat kansallisissa säännöksissä vaadittuja tietoja ja pätevyyttä, jäsenvaltio ei saa evätä tutkintotodistuksen omistajan oikeutta kyseisen toiminnan harjoittamiseen. Jos vertailussa sitä vastoin ilmenee ainoastaan osittainen vastaavuus näiden tietojen ja pätevyyden välillä, jäsenvaltion on tarjottava hakijalle mahdollisuus osoittaa, että tämä on hankkinut puuttuvat tiedot ja pätevyyden erityisesti osallistumalla täydennyskurssille tai soveltuvuuskokeeseen direktiivien 89/48/ETY ja 92/51/ETY mukaisesti.

(Tarkistus 7)

5 artiklan johdantokappale

>Alkuperäinen teksti>

Yrityksen johtotoimintaa 4 artiklassa tarkoitetussa merkityksessä harjoittaviksi katsotaan kaikki henkilöt, jotka ovat toimineet vastaavan ammattialan teollisessa tai kaupallisessa laitoksessa:

>EP:n äänestyksessä hyväksytty teksti>

Yrityksen johtotoimintaa 4 artiklassa tarkoitetussa merkityksessä harjoittaviksi katsotaan kaikki henkilöt, jotka ovat toimineet vastaavan ammattialan yrityksessä:

(Tarkistus 8)

6 artikla

>Alkuperäinen teksti>

Todistus siitä, että 4 artiklassa esitetyt edellytykset täyttyvät, on osoitettava alkuperä- tai lähtöjäsenvaltion toimivaltaisen viranomaisen tai toimielimen antamalla todistuksella, joka asianomaisen henkilön on esitettävä hakemuksensa tueksi kyseisen toiminnan tai toimintojen harjoittamisluvasta vastaanottajajäsenvaltiossa.

>EP:n äänestyksessä hyväksytty teksti>

Todistus siitä, että 4 artiklassa esitetyt edellytykset täyttyvät, on osoitettava alkuperä- tai lähtöjäsenvaltion toimivaltaisen viranomaisen tai toimielimen antamalla toiminnan laatua ja kestoa koskevalla todistuksella, joka asianomaisen henkilön on esitettävä hakemuksensa tueksi kyseisen toiminnan tai toimintojen harjoittamisluvasta vastaanottajajäsenvaltiossa.

(Tarkistus 9)

9 artikla

>Alkuperäinen teksti>

Direktiivin 4 artiklan säännökset ja liitteessä A mainitut luettelot voidaan muuttaa noudattaen 10 artiklassa säädettyä menettelyä.

>EP:n äänestyksessä hyväksytty teksti>

Liitteessä A mainitut luettelot voidaan muuttaa noudattaen 10 artiklassa säädettyä menettelyä.

(Tarkistus 10)

11 artiklan 2 kohdan toinen luetelmakohta

>Alkuperäinen teksti>

- yhdistää kaikki tarpeelliset tiedot direktiivin soveltamiseksi jäsenvaltioissa.

>EP:n äänestyksessä hyväksytty teksti>

- yhdistää kaikki tarpeelliset tiedot direktiivin soveltamiseksi jäsenvaltioissa ja erityisesti kerätä ja vertailla tietoja erilaisista ammatillisista pätevyyksistä niillä toiminta-aloilla, jotka kuuluvat tämän direktiivin soveltamisalaan.

(Tarkistus 11)

13 artikla a (uusi)

>EP:n äänestyksessä hyväksytty teksti>

13 a artikla

Komissio antaa viimeistään viiden vuoden kuluttua 14 artiklassa mainitusta päivästä Euroopan parlamentille ja neuvostolle kertomuksen tämän direktiivin soveltamisesta jäsenvaltioissa.

Komissio esittää, käytyään tarvittavat neuvottelut, päätelmänsä tämän järjestelmän mahdollisista muutostarpeista. Samalla komissio tekee tarvittaessa nykyistä järjestelmää koskevat parannusehdotukset, joilla voidaan helpottaa vapaata liikkuvuutta, sijoittautumisoikeutta ja palvelujen tarjoamisen vapautta.

Lainsäädäntöpäätöslauselma, johon sisältyy Euroopan parlamentin lausunto ehdotuksesta Euroopan parlamentin ja neuvoston direktiiviksi tutkintotodistusten tunnustamisjärjestelmän perustamisesta vapauttamisdirektiivien ja siirtymätoimenpiteistä annettujen direktiivien soveltamisalaan kuuluvan ammatillisen toiminnan osalta, sekä tutkintotodistusten yleisen tunnustamisjärjestelmän täydentämisestä (KOM(96)0022 - C4-0123/96 - 96/0031(COD))

(Yhteispäätösmenettely: ensimmäinen käsittely)

Euroopan parlamentti, joka

- ottaa huomioon komission ehdotuksen parlamentille ja neuvostolle (KOM(96)0022 - 96/0031(COD)) ((EYVL C 115, 19.4.1996, s. 16)),

- ottaa huomioon EY:n perustamissopimuksen 189 b artiklan 2 kohdan, 49 artiklan, 57 artiklan 1 kohdan ja 2 kohdan ensimmäisen ja kolmannen virkkeen ja 66 artiklan, joiden mukaisesti komissio on antanut ehdotuksen (C4- 0123/96),

- ottaa huomioon työjärjestyksensä 58 artiklan,

- ottaa huomioon oikeusasioita ja kansalaisten oikeuksia käsittelevä valiokunnan mietinnön ja työllisyys- ja sosiaaliasiain valiokunnan lausunnon (A4-0003/97);

1. Hyväksyy komission ehdotuksen parlamentin tekemin tarkistuksin;

2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti;

3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 b artiklan 2 kohdan mukaisesti;

4. Pyytää neuvostoa ilmoittamaan parlamentille ja aloittamaan neuvottelumenettelyn, jos se aikoo poiketa parlamentin hyväksymästä sanamuodosta;

5. Huomauttaa, että komission on annettava parlamentin käsiteltäväksi muutokset, jotka se aikoo tehdä parlamentin tarkistamaan ehdotukseen;

6. Kehottaa puhemiestään välittämään tämän lausunnon neuvostolle ja komissiolle.